《九日次韵王寿翁》
宋代·于石

半生饮菊试仙方，安用狂歌赋玉堂。乌帽任教今日落，紫萸不改旧年香。

人生还有几重九，世事都归一醉乡。千古渊明呼不醒，天涯风雨暗浔阳。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。